**Leevi Viitala** (s. 20. kesäkuuta 2001 Pomarkku) on suomalainen jääkiekkoilija, joka edustaa SM-liigajoukkue Porin Ässiä. Hän on pelipaikaltaan oikea laitahyökkääjä. Viitala laukoo oikealta.

Ura
---

Viitala aloitti jääkiekkoilun seitsemänvuotiaana Kankaanpään Jääkarhuissa. Hän siirtyi sieltä kymmenenvuotiaana Porin Ässiin. Viitala oli kaudella 2016–2017 C-nuorten SM-karsinnoissa 15 osumallaan joukkueensa paras maalintekijä. C-nuorten SM-sarjassa hän voitti Ässien sisäisen pistepörssin tehoilla 10+15=25. Kauden 2017–2018 Viitala pelasi suurimmaksi osaksi seuran B2-nuorissa, jossa hän voitti SM-pronssia. Kaudella 2018–2019 Viitala sijoittui tehoilla 34+16=50 koko B-nuorten SM-sarjan maalipörssissä toiseksi edellään vain Pelicansin Julius Vesaaja. Hän oli myös Ässien paras pistemies Anton Mäkelän kanssa ja he jakoivat pistepörssin yhdeksännen sijan. Pudotuspeleissä Viitala jakoi tehoilla 6+3=9 koko sarjan maalipörssin voiton Kärppien Arttu Hyryn kanssa ja hän oli myös Ässien paras pistemies. Kaudella 2019–2020 Viitala oli 18 osumallaan seuran A-nuorten toiseksi paras maalintekijä Jami Virtasen jälkeen.

Kaudella 2020–2021 Viitala teki Ässien U20-joukkueessa lähes maali per peli -tahdilla 26 runkosarjaottelussa 25 maalia, joilla hän jakoi koko U20 SM-sarjan alku- ja runkosarjan yhteenlasketun maalipörssin voiton KalPan Oliver Kapasen kanssa. Viitala oli myös 35 tehopisteellään Ässien neljänneksi paras pistemies. Hän debytoi kauden aikana myös seuran SM-liigajoukkueessa, jossa Viitala pelasi 12 runkosarjaottelua tehopistein 1+4=5. Hän teki liigadebyyttinsä 28. joulukuuta 2020 vieraissa Vaasan Sportia vastaan. Viitalalla vapautui pelipaikka Ässien kokoonpanosta, kun joukkueesta oli sivussa muun muassa Nicolai Meyer, Niko Kivelä ja alle 20-vuotiaiden MM-kilpailuissa pelannut Roni Hirvonen. Hänet merkittiin Ässien kakkosketjun oikeaan laitaan Jasse Ikosen ja Jasper Lindstenin viereen. Viitala sai ottelussa jääaikaa 14.30 minuuttia ja hän keräsi teholukeman +1, kun Viitala oli jäällä Aleksi Varttisen varsinaisen peliajan viimeisellä sekunnilla tekemän Ässien 1–2-voittomaalin aikana. Liigauransa avausmaalin hän teki neljännessä ottelussaan 27. helmikuuta 2021 Helsingin IFK:ta vastaan. Matti Kuparinen valitsi Viitalan ottelun Alumnien tähtien kakkostähdeksi.

Toukokuussa 2021 Viitala teki Ässien kanssa 1+1-vuotisen SM-liigasopimuksen. Hän pelasi kaudella 2021–2022 hän SM-liigassa 26 runkosarjaottelua tehopistein 4+4=8. Suurimman osan kaudestaan Viitala pelasi kuitenkin vielä seuran U20-joukkueessa, jonka sisäisen piste- ja maalipörssin hän voitti tehoilla 28+21=49. Viitala sijoittui U20 SM-sarjan yhteenlasketun alku- ja jatkosarjan maalipörssissä toiseksi KooKoon Akseli Mäkisen jälkeen ja jakoi pistepörssin viidennen sijan hänen kanssaan. Viitala palkittiin ylemmän jatkosarjan maalipörssivoitostaan Arto Javanainen -palkinnolla. Hänet palkittiin myös koko sarjan parhaana hyökkääjänä Saku Koivu -palkinnolla ja valittiin ensimmäiseen tähdistökentälliseen. Huhtikuussa 2022 Viitala teki Ässien kanssa kaksivuotisen jatkosopimuksen.

Kaudella 2022–2023 Viitala nousi U20 SM-sarjan kaikkien aikojen maalipörssissä eniten maaleja tehneeksi pelaajaksi. 18. syyskuuta 2022 KalPaa vastaan pelatussa ottelussa Viitala teki kaksi maalia, jotka lisäsivät hänen maalimääränsä 82:een. Otteluita saavutuksen tekemiseen Viitala tarvitsi 124. Hän teki sarjassa runkosarjan aikana yli maali per peli -tahdilla ja 1.76 tehopisteen ottelukohtaisella pistekeskiarvolla 25 ottelussa tehot 29+15=44, joilla Viitala oli Ässien toiseksi paras pistemies Valtteri Karnarannan jälkeen. Hän voitti myös koko U20 SM-sarjan maalipörssin ja Viitala palkittiin Arto Javanainen -palkinnolla. SM-liigassa hän pelasi kauden aikana 23 runkosarjaottelua tehopistein 4+2=6.

Viitala teki SM-liigauransa ensimmäisen hattutempun kauden 2023–2024 kolmannella kierroksella 16. syyskuuta 2023 pelatussa kotiottelussa KalPaa vastaan. Hän teki Ässien 6–0 voittoon päättyneessä ottelussa myös kaksi syöttöpistettä, joista ensimmäisen Viitala alusti Aleksi Matinmikon voittomaaliksi jääneeseen avausmaaliin. Ässien kaikki maalit syntyivät tasakentällisen, joten Viitalalle merkittiin ottelusta teholukema +5. Tomi Pöllänen valitsi hänet ottelun Alumnien tähtien ykköstähdeksi. Viitala teki SM-liigan yhden kauden piste-ennätyksensä tehtyään 37 runkosarjaottelussa tehot 8+4=12. Marraskuussa 2023 Ässät vuokrasi hänet kolmen ottelun ajaksi Mestis-joukkue TUTO Hockeyn vahvuuteen. Huhtikuussa 2024 Viitala teki Ässien kanssa kaksivuotisen jatkosopimuksen.

Pelityyli
---------

Viitala on luonnehtinut itseään maalintekijäksi. Ässien entinen kehitysjohtaja Tommi Kerttula on kommentoinut hänestä seuraavasti:

> »Leevi Viitala on poikkeuksellinen maalintekijä. Hänellä on laadukas laukaus, kyky haistaa tilanteet ja halu ratkaista. Kuitenkaan hän ei ole puhdas viimeistelijä, vaan on oppinut pelaamaan peliä kokonaisvaltaisemmin. Fyysisellä puolella pojasta on kasvanut aika jässikkä. Kuitenkin isoin kasvu on tapahtunut henkisellä puolella viimeisten vuosien aikana.» 
> 
> 

Viitala on maininnut esikuvikseen Steven Stamkosin ja Teemu Selänteen.

Muuta
-----

Viitala harrasti myös kymmenen vuotta pesäpalloa Pomarkun Pyryssä ja Kankaanpään Mailassa. Hän voitti Mailassa C-poikien Suomenmestaruuden kesällä 2017. Viitala harrasti lapsena myös yleisurheilua.

Viitala valmistui ylioppilaaksi Porin suomalaisesta yhteislyseon lukiosta syksyllä 2020.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2017–2018 | Ässät | A-SM | 1 | 0 | 0 | 0 | 0 | – | – | – | – | – |
| 2018–2019 | Ässät | A-SM | 9 | 0 | 0 | 0 | 12 | – | – | – | – | – |
| 2019–2020 | Ässät | A-SM | 52 | 18 | 12 | 30 | 40 | 1 | 0 | 0 | 0 | 0 |
| 2020–2021 | Ässät | U20-SM | 26 | 25 | 10 | 35 | 18 | 2 | 0 | 0 | 0 | 2 |
|  | Ässät | SM-liiga | 12 | 1 | 4 | 5 | 2 | – | – | – | – | – |
| 2021–2022 | Ässät | U20-SM | 30 | 28 | 21 | 49 | 22 | 3 | 1 | 2 | 3 | 0 | Ykköstähdistö |
|  | Ässät | SM-liiga | 26 | 4 | 4 | 8 | 33 | – | – | – | – | – |
| 2022–2023 | Ässät | U20-SM | 25 | 29 | 15 | 44 | 22 | 10 | 3 | 5 | 8 | 4 |
|  | Ässät | SM-liiga | 23 | 4 | 2 | 6 | 4 | – | – | – | – | – |
| 2023–2024 | Ässät | SM-liiga | 37 | 8 | 4 | 12 | 2 | – | – | – | – | – |
|  | TUTO Hockey | Mestis | 3 | 2 | 1 | 3 | 0 | – | – | – | – | – |
| 4 kautta | yhteensä | SM-liiga | 98 | 17 | 14 | 31 | 41 | – | – | – | – | – |

Lähteet
-------

* Leevi Viitala The Internet Hockey Databasessa (englanniksi)
* Leevi Viitala Eurohockey-sivustolla (englanniksi)
* Leevi Viitala *Elite Prospects*. Everysport Media Group AB.  (englanniksi)

### Viitteet

1. 1 2 3 4  Esittelyssä viime kaudella U20 SM-sarjan parhaaksi hyökkääjäksi valittu Leevi Viitala! *instagram.com*.  22.7.2022. HC Ässät Pori Oy. Viitattu 19.9.2022.
2. 1 2  Leevi Viitala jatkaa Ässissä *assat.com*.  14.4.2024. HC Ässät Pori Oy. Viitattu 15.4.2024.
3. 1 2  Lehtinen, Eetu: "Pomarkun pommittaja" jatkaa Ässissä *satakunnankansa.fi*.  14.4.2024. Pori:  Sanoma Media Finland Oy. Viitattu 15.4.2024.
4. ↑  Tilastot *liiga.fi*. Jääkiekon SM-liiga Oy. Viitattu 29.12.2020.
5. 1 2 3 4  Leevi Viitala *Elite Prospects*. Everysport Media Group AB.  (englanniksi)
6. ↑  Elite Prospects - Ässät U16 *eliteprospects.com*. Everysport Media Group AB. Viitattu 29.12.2020. (englanniksi)
7. 1 2  Leevi Viitala - kahden lajin SM-mitalisti *porinassat.fi*.  8.7.2018. Porin Ässät ry. Viitattu 29.12.2020.
8. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 29.12.2020. (englanniksi)
9. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 29.12.2020. (englanniksi)
10. ↑  Elite Prospects - Ässät U20 *eliteprospects.com*. Everysport Media Group AB. Viitattu 29.12.2020. (englanniksi)
11. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 4.5.2021. (englanniksi)
12. ↑  Elite Prospects - Ässät U20 *eliteprospects.com*. Everysport Media Group AB. Viitattu 4.5.2021. (englanniksi)
13. ↑  Sport - Ässät, 28.12.2020 *liiga.fi*.  28.12.2020. Jääkiekon SM-liiga Oy. Viitattu 29.12.2020.
14. ↑  Sport - Ässät, 28.12.2020 *liiga.fi*.  28.12.2020. Jääkiekon SM-liiga Oy. Viitattu 29.12.2020.
15. ↑  Ässät - HIFK, 27.2.2021 *liiga.fi*.  28.2.2021. Jääkiekon SM-liiga Oy. Viitattu 28.2.2021.
16. 1 2  Leevi Viitala jatkaa Ässissä *assat.com*.  6.5.2021. HC Ässät Pori Oy. Viitattu 7.5.2021.
17. ↑  Nurminen, Veikko: U20 SM-sarjan parhaaksi hyökkääjäksi valittu Leevi Viitala jatkaa Ässissä: "Koen tämän parhaaksi paikaksi kehittyä ja ottaa seuraavia askeleita Liigassa" *Jatkoaika.com*.  11.4.2021. Jatkoaika r.y. Viitattu 11.4.2022.
18. ↑  Elite Prospects - U20 SM-sarja Stats All-time totals *eliteprospects.com*. Viitattu 24.9.2022. (englanniksi)
19. ↑  Leijonat Tulospalvelu *tulospalvelu.leijonat.fi*. Viitattu 24.9.2022.
20. ↑  Elite Prospects - Ässät U20 *eliteprospects.com*. Everysport Media Group AB. Viitattu 14.5.2023. (englanniksi)
21. ↑  Kierrosraportti: Lämsä vs Peltonen, Kaakon derbyn uusinta ja kauden ensimmäinen täysi kierros *Jatkoaika.com*.  16.9.2023. Jatkoaika r.y. Viitattu 16.9.2023.
22. ↑  Ässät - KalPa, 16.9.2023 *liiga.fi*.  16.9.2023. Jääkiekon SM-liiga Oy. Viitattu 17.9.2023.
23. ↑  Muutoksia kokoonpanoon *tutohockey.fi*.  21.11.2023. TUTO Hockey Oy. Viitattu 15.4.2024.
24. ↑  Fonsen, Frans: Liigan portteja kolkuttava nuori on vielä isoimman kynnyksen kohdalla: – "Puolustuspään pelissä on vielä tehtävää" *floppitaulu.net*.  8.10.2020. HEO. Viitattu 29.12.2020.
25. ↑  Porin suomalaisen yhteislyseon lukion uudet ylioppilaat 4.12.2020 (julkaisuluvan antaneet) (pdf) *pori.fi*. Porin kaupunki. Viitattu 29.12.2020. [vanhentunut linkki]

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl